Pronuncian las -T que se troba a final de parola: Sarrat /sa'rat/, tot /'tot/, y especialment a la fin de los dimunitivos masculins: chiquet /tʃi'ket/, corderet /corde'ɾet/, etc. como pasa de regular en aragonés ribagorzano pero no en atros dialectos aragoneses. Manimenos, la -T a la fin de substantivos femenins que en llievan no la guardan, como é normal tamé en ribagorzano y en tot l'aragonés: ciudat /θiw'da/, salut /sa'lu/, comunidat /komuni'da/, velocidat /beloθi'da/, etc. Los pllurals son con fonema fricativo dental xordo (θ): corderetz /korde'ɾeθ/, y se vei tamé en toponimia basada en nomes pllurals como las Cortz /laskorθ/, els Sarratz /elsa'raθ/, etc. que n'i ha en el termino.